


ROMÂNIA
JUDEŢUL TIMIŞ							
MUNICIPIUL TIMIŞOARA
PRIMAR
TMI2023-003233 / 7.11.2023
REFERAT DE APROBARE A PROIECTULUI DE HOTĂRÂRE
 privind acordarea Titlului de Cetăţean de Onoare al Municipiului Timişoara 
domnului Mircea Mihăieș

	
1. Considerații generale
Titlul de „Cetăţean de Onoare al Municipiului Timişoara” se acordă în baza HCL nr. 138 din data de 18.10.2016. Titlul de „Cetăţean de Onoare al Municipiului Timişoara” reprezintă cea mai înaltă distincţie acordată de către Consiliul Local al Municipiului Timişoara şi se decernează categoriilor de personalităţi care, prin realizările lor deosebite, au făcut cunoscut numele municipiului Timişoara, în ţară și străinătate. 


2. Obiective
Imaginea Timişoarei, Capitală Europeană a Culturii în anul 2023, este construită şi reprezentată la nivel local, naţional şi internaţional de personalităţile ei culturale, artistice, sportive, de medici, ingineri, specialişti cu rezultate deosebite, personalități cu importantă statură civică și politică, veterani de război, persoane distinse prin felul ȋn care și-au servit concetățenii. 
Menirea Titlului de „Cetăţean de Onoare al Municipiului Timişoara” este aceea de a-i descoperi, de a-i pune în valoare şi de a le acorda recunoşterea meritată acelora care au contribuit semnificativ la dezvoltarea municipiului Timişoara, sporindu-i prestigiul și onoarea.

3. Cazul specific:											 Mircea Mihăieș s-a născut la Sântana, județul Arad, și a absolvit cu diplomă de licență ȋn Limba și Literatura engleză si franceză la Universitatea din Timișoara. De-a lungul ultimelor decenii, prin activitatea sa critică și eseistică, a marcat puternic cultura și viața civică a României. Numele său este legat de construirea mai multor instituții guvernamentale și private cu impact major ȋn susținerea și răspândirea culturii române ȋn țară și ȋn lume: Institutul Cultural Român, Fundația pentru o Societate Deschisă România, Uniunea Scriitorilor din România, revista Orizont. 										              Mircea Mihăieș a dat dovadă, de-a lungul anilor, de un spirit fin, drept și incoruptibil, chiar și ȋn fața regimului totalitar comunist; ȋn perioada post-decembristă, s-a remarcat ca redutabil formator de opinie, inspirând, nu de puține ori, societatea la asumarea unei identității istorice demne și democratice. Cariera sa literară și publicistică ȋl recomandă ȋn mod excepțional ca unul dintre cei mai importanți intelectuali publici ai României contemporane.												                    De asemenea, Mircea Mihăieș este cunoscut nu doar ca scriitor de primă ȋnsemnătate al țării noastre, ci și la nivelul urbei, ca profesor de ȋnaltă ținută al Universității de Vest din Timișoara. 
Concluzii
Ţinând cont de cele enumerate mai sus, apreciem ca oportună promovarea proiectului de hotărâre privind acordarea Titlului de “Cetăţean de onoare al Municipiului Timişoara” domnului Mircea Mihăieș, pentru contribuția sa la prestigiul vieții culturale și civice a Timișoarei şi supun dezbaterii Consiliului Local documentaţia aferentă. 

